open-index/open-wikipedia-markdown huggingface dataset:
Νόνα Γκαπριντασβίλι

Η **Νόνα Γκαπριντασβίλι** (διεθνώς: *Nona Gaprindashvili*, γεωργιανά: ნონა გაფრინდაშვილი) γεννήθηκε στις 3 Μαΐου 1941, στην πόλη Ζουγκντίντι, που ανήκε στην ΣΣΔ Γεωργίας της τότε Σοβιετικής Ένωσης και είναι Γεωργιανή σκακίστρια, η 6η Παγκόσμια Πρωταθλήτρια Σκακιού Γυναικών (1962–1978), η ισχυρότερη γυναίκα παίκτρια της γενιάς της και η πρώτη γυναίκα γκρανμαίτρ στον κόσμο. Το 1975 ένα άρωμα πήρε το όνομά της.

## Σκακιστική καριέρα
Το 1961, σε ηλικία 20 ετών, η Γκαπριντασβίλι κέρδισε το τέταρτο τουρνουά υποψηφίων γυναικών και εξασφάλισε έναν αγώνα για τον τίτλο ενάντια στην Ρωσίδα Παγκόσμια Πρωταθλήτρια Ελισαβέτα Μπίκοβα. Κέρδισε τον αγώνα εύκολα, με τελικό σκορ 9-2 (+7 -0 =4), και στη συνέχεια υπερασπίστηκε με επιτυχία τον τίτλο της τέσσερις φορές (1965: 10-6, 1969: 12-7, 1972: 12-11 και 1975: 9-4). Τελικά έχασε το στέμμα της το 1978 με σκορ 6½-8½ (+2 -4 =9), από την τότε 17 ετών Γεωργιανή συμπαντριώτισσά της Μάγια Τσιμπουρντανίτζε.

Η Γκαπριντασβίλι υπήρξε πέντε φορές νικήτρια στο Σκακιστικό Πρωτάθλημα Γυναικών της ΕΣΣΔ, το 1964, 1973, 1981, 1983 και 1985.

Έπαιξε σε Ολυμπιάδες Σκακιού με την Σοβιετική Ένωση το 1963, 1966, 1969, 1972, 1974, 1978, 1980, 1982, 1984, 1986, 1990 και με τη Γεωργία το 1992. Το 1986 στην Ολυμπιάδα του Ντουμπάι κέρδισε και τους δέκα αγώνες που έδωσε. Ήταν μια από τις πολύτιμες σκακίστριες της ομάδας της ΕΣΣΔ που κυριάρχησε στις Ολυμπιάδες των γυναικών την δεκαετία του 1980, κερδίζοντας 25 μετάλλια, μεταξύ των οποίων 11 ομαδικά χρυσά μετάλλια και 9 ατομικά χρυσά μετάλλια. Περισσότερα κέρδισε μόνο η συμπατριώτισσά της Μάγια Τσιμπουρντανίτζε, 28 μετάλλια σε 15 Ολυμπιάδες (15 ατομικά και 13 ομαδικά μετάλλια, από τα οποία τα 15 ήταν χρυσά).

Το 1976 η Γκαπριντασβίλι τιμήθηκε με τον τίτλο γκρανμαίτρ γυναικών. Κατά τη διάρκεια της καριέρας της συμμετείχε με επιτυχία σε τουρνουά ανδρών, κερδίζοντας μεταξύ άλλων το τουρνουά υποψηφίων για το *Hastings International Chess Congress* το 1963/4, ενώ ισοβάθμησε στην πρώτη θέση του τουρνουά *Lone Pine International* το 1977, κερδίζοντας μια νόρμα-γκρανμαίτρ.

Το 1978 η Γκαπριντασβίλι έγινε η πρώτη γυναίκα που τιμήθηκε με τον τίτλο γκρανμαίτρ. Πήρε τον τίτλο της όταν σημείωσε δύο νόρμες-γκρανμαίτρ με συνολικά 23 αγώνες, οι τελευταίοι εκ των οποίων έγιναν κερδίζοντας το τουρνουά *Lone Pine International* το 1977, ενάντια σε 45 παίκτες, που κυρίως ήταν γκρανμαίτρ. Παρόλο που δεν πληρούσε τις τεχνικές απαιτήσεις για τον τίτλο γκρανμαίτρ, ο οποίος απαιτεί 24 ή περισσότερους αγώνες για την νόρμα-γκρανμαίτρ η Διεθνής Σκακιστική Ομοσπονδία έκρινε ότι τα αποτελέσματα που έφερε ισοδυναμούσαν με 24 αγώνων και την έκανε την πρώτη γυναίκα γκρανμαίτρ. Αργότερα, η Ζούζα Πόλγκαρ υπήρξε η πρώτη γυναίκα που πήρε τον τίτλο γκρανμαίτρ με κανονικό παίξιμο στα τουρνουά.

## Παραπομπές


## Εξωτερικοί σύνδεσμοι

* 
* 

Κατηγορία:Σοβιετικοί αθλητές
Κατηγορία:Σοβιετικοί σκακιστές
Κατηγορία:Γεωργιανοί αθλητές
Κατηγορία:Γεωργιανοί σκακιστές
NGC 953

Ο **[[Νέος Γενικός Κατάλογος|NGC]] 953** (επίσης PGC 9586, UGC 1991, MCG 5-7-1, GWT GWT 504 104 ή 505.1) είναι ελλειπτικός γαλαξίας στον αστερισμό Τρίγωνον. Έχει φαινόμενο μέγεθος 14,5. Τον ανακάλυψε ο Γερμανός αστρονόμος Χάινριχ ντ' Αρέ στις 26 Σεπτεμβρίου 1865.

## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
0953
Κατηγορία:Τρίγωνον (αστερισμός)
09586
01991
Ποδηλατόδρομος

thumb|Ποδηλατόδρομος σε μέση πεζοδρομίου.
[μικρογραφία|250px|Ποδηλατόδρομος σε άκρη δρόμου, στη [Νέα Υόρκη.]]
[thumb|250px|right|Ποδηλατόδρομος σε άκρη πεζοδρομίου, στη [Λεωφόρος Νίκης (Θεσσαλονίκη)|Λεωφόρο Νίκης, Θεσσαλονίκη.]]
thumb|250px|left|Ξεχωριστός ποδηλατόδρομος.
Ο **ποδηλατόδρομος** είναι μια λωρίδα κυκλοφορίας των ποδηλάτων και μόνο, πολλές φορές με ειδικό σήμα ή & διαφορετικό χρώμα στο δάπεδο. Έχει δύο μορφές και είναι κατά την 1η ενσωματωμένος με τον δρόμο ή την λεωφόρο και κατά την 2η ενσωματωμένος με το πεζοδρόμιο.

## Περιγραφή
Στην 1η μορφή είναι πάντα η ακραία λωρίδα του δρόμου και εφαρμόζεται σε μεγάλους δρόμους ή λεωφόρους, όπως συμβαίνει και με την ξεχωριστή λωρίδα των λεωφορείων (λεωφορειόδρομος).

Στη 2η μορφή αποτελεί μέρος του πεζοδρομίου και δεν έχει συγκεκριμένη θέση. Μπορεί να βρίσκεται στη μέση του, που είναι και η πιο συνηθισμένη θέση ή σε κάποια πλευρά του, και θεωρείται πιο ασφαλής από την προηγούμενη μορφή γιατί δεν εφάπτεται με τον δρόμο, αποκλείοντας έτσι σε μεγάλο ποσοστό τα τροχαία ατυχήματα. Εφαρμόζεται στα μεγάλα (φαρδιά) πεζοδρόμια ή στο ύψωμα του πεζοδρομίου δηλ. στην επιφάνειά του ή σε πιο χαμηλό, συνήθως σε αυτό του δρόμου, σαν ξεχωριστό δρομάκι, παράλληλο με τον δρόμο ή την λεωφόρο.
μικρογραφία|250px|left|Σήμα ποδηλατόδρομου.

## Εξωτερικοί σύνδεσμοι

Κατηγορία:Οδικό δίκτυο
Μάναιχμος (φιλόσοφος)

* 

Ο **Μάναιχμος**, σύμφωνα με τη ''Σούδα'', ήταν πλατωνικός φιλόσοφος από την Αλωπεκόννησο της Θράκης ή κατ' άλλους την Προκόννησο και είχε γράψει διάφορα φιλοσοφικά έργα, καθώς και ένα υπόμνημα τριών βιβλίων στην ''Πολιτεία'' του Πλάτωνος.

Αν εξαιρέσουμε την ψευδο-Ευδοκία (που προφανώς αντλεί τις πληροφορίες της κατευθείαν από τη Σούδα), καμιά άλλη αρχαία ή βυζαντινή πηγή δεν αναφέρεται στον φιλόσοφο Μάναιχμο.

## Παραπομπές


Μαναιχμος
Μέναιχμος (γλύπτης)

Ο **Μέναιχμος** ήταν γλύπτης του 5ου π.Χ. αιώνα από τη Ναύπακτο.

Φιλοτέχνησε μαζί με τον συμπατριώτη του Σοΐδα, όπως μας πληροφορεί ο Παυσανίας, το χρυσελεφάντινο άγαλμα της Αρτέμιδος Λαφρίας στην Καλυδώνα. Το άγαλμα παρίστανε τη θεά ως κυνηγό, και αργότερα, όταν επί Αυγούστου η Καλυδώνα ερημώθηκε, μεταφέρθηκε στην αρχαία Πάτρα.

## Παραπομπές & Σημειώσεις


Κατηγορία:Αρχαίοι Έλληνες γλύπτες
Μέναιχμος ο Σικυώνιος

Ο **Μέναιχμος** ή **Μάναιχμος ο Σικυώνιος** ήταν ιστορικός του 4ου π.Χ. αιώνα.

Μνημονεύονται τα έργα του: **' (μια ιστορία του [[Αλέξανδρος ο Μέγας|Μεγάλου Αλεξάνδρου]]), **' (ένα έργο σχετικό με τις διάφορες μορφές τέχνης και ιδιαίτερα της μουσικής) και *Σικιωνιακά* (μια ιστορία της ιδιαίτερης πατρίδος του της Σικυώνας) -το πρώτο από τη Σούδα και τα άλλα δύο από τον Αθήναιο.

Από άλλες πηγές γνωρίζουμε ότι έγραψε επίσης έναν κατάλογο των νικητών στα Πύθια (*Πυθικός*), τον οποίο ενδεχομένως χρησιμοποίησε και ο Αριστοτέλης, και ίσως και κάποιο άλλο έργο σχετικό με την ορειχαλκουργία.

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ιστορικοί
Κατηγορία:Αρχαίοι Σικυώνιοι
Μέναιχμος

Με το όνομα **Μέναιχμος** είναι γνωστά τα κάτωθι πρόσωπα:
:* Μέναιχμος (γλύπτης)· γλύπτης του 5ου π.Χ. αιώνα από την Ναύπακτο.
:* Μέναιχμος (μαθηματικός)· μαθηματικός και γεωμέτρης, θεμελιωτής της θεωρίας των κωνικών τομών.
:* Μέναιχμος ο Σικυώνιος ή *Μάναιχμος*· ιστορικός του 4ου π.Χ. αιώνα από την Σικυώνα.

Επίσης:
:* Μάναιχμος (φιλόσοφος)· πλατωνικός φιλόσοφος από την Αλωπεκόννησο.

και:
:* *[[Μέναιχμοι (Πλαύτος)|Μέναιχμοι]]*· κωμωδία του Ρωμαίου κωμωδιογράφου Πλαύτου.
Αποδημία

**Αποδημία** είναι η πράξη κάποιου να φύγει *από* την πατρίδα του με σκοπό να εγκατασταθεί αλλού. Η μετανάστευση περιγράφει την κίνηση των ατόμων *προς* μια χώρα από μια άλλη, ή γενικότερα το γεγονός της μετακίνησης πέρα από διεθνή σύνορα με σκοπό την εγκατάσταση.

Οι δημογράφοι εξετάζουν τους παράγοντες άπωσης και έλξης για τους ανθρώπους που τους κάνουν να φύγουν από ένα μέρος και τους προσελκύουν σε ένα άλλο. Μπορεί να υπάρχει μια επιθυμία να δραπετεύσουν από αρνητικές συγκυρίες, όπως η έλλειψη γης ή θέσεων εργασίας, ή άδικη μεταχείριση. Οι άνθρωποι μπορεί να τραβηχτούν προς τις ευκαιρίες που προσφέρονται αλλού. Αναζητώντας την ιδιότητα πρόσφυγα σε μια ξένη χώρα από καταπιεστικές συνθήκες μπορεί να οδηγήσει σε μόνιμη αποδημία.

Η ακούσια μετανάστευση αναφέρεται σε ομάδες που τους επιβάλλεται να εγκαταλείψουν την πατρίδα τους, όπως για παράδειγμα για ανταλλαγή πληθυσμών ή υπό την απειλή εθνοκάθαρσης.

## Ιστορία
Τα πρότυπα της μετανάστευσης έχουν διαμορφωθεί από πολλές οικονομικές, κοινωνικές και πολιτικές αλλαγές σε ολόκληρο τον κόσμο κατά τα τελευταία εκατό χρόνια. Για παράδειγμα, εκατομμύρια άνθρωποι εγκατέλειψαν τη φτώχεια, τη βία, και την πολιτική αναταραχή στην Ευρώπη για να εγκατασταθούν στην Αμερική και την Ωκεανία τον 18ο, 19ο και 20ο αιώνα.

## Απώθηση και Έλξη
Ο δημογράφοι διακρίνουν παράγοντες στην πηγή που απωθούν τους ανθρώπους έξω από την χώρα, σε αντίθεση με το προορισμό που τους έλκει. Τα κίνητρα για τη μετανάστευση μπορεί να είναι περιστάσεις που προσελκύουν μακριά τους ανθρώπους, γνωστοί ως *παράγοντες έλξης*, ή περιστάσεις που ενθαρρύνουν τους ανθρώπους να φύγουν.

### Παράγοντες απώθησης
* Έλλειψη απασχόλησης ή επιχειρηματικών ευκαιριών
* Έλλειψη πολιτικών ή θρησκευτικών δικαιωμάτων
* Απειλή σύλληψης ή τιμωρίας
* Διώξεις ή μισαλλοδοξίας με βάση τη φυλή, τη θρησκεία, το φύλο ή τον σεξουαλικό προσανατολισμό
* Έλλειψη ελευθερίας στην επιλογή θρησκείας, ή της επιλογής καμίας θρησκείας
* Έλλειψη καλλιεργήσιμης γης. Δυσκολία δημιουργίας νέων αγροκτημάτων (ιστορικά)
* Καταπιεστικές νομικές ή πολιτικές συνθήκες
* Ταλαιπωρημένη ή αποτυχημένη οικονμία
* Επιστράτευση, πόλεμος ή τρομοκρατία
* Λιμός ή ανομβρία
* Πολιτιστικές διαμάχες με άλλες πολιτισμικές ομάδες
* Απέλαση με ένοπλη βία ή εξαναγκασμό
* Υπερπληθυσμός.

### Παράγοντες έλξης
* Ευνοϊκές πληροφορίες από συγγενείς ή πληροφοριοδότες που έχουν ήδη μετακινηθεί- μετανάστευση αλυσίδα 
* Καλύτερες ευκαιρίες για την απόκτηση γεωργικών εκμεταλλεύσεων για τους αυτοαπασχολούμενους και τα παιδιά
* Φτηνές αγορά γεωργικών γαιών 
* Γρήγορος πλούτος (όπως σε ένα πυρετό χρυσού)
* Περισσότερες ευκαιρίες απασχόλησης
* Υπόσχεση υψηλότερων αποδοχών
* Προπληρωμένα ταξίδια (από τους συγγενείς)
* Καλύτερα προγράμματα κοινωνικής πρόνοιας
* Καλύτερα σχολεία 
* Συνένωση με συγγενείς που έχουν ήδη μετακινηθεί -  μετανάστευση αλυσίδα 
* Δημιουργία ενός νέου έθνους (ιστορικά)
* Δημιουργία συγκεκριμένων πολιτισμικών ή θρησκευτικών κοινοτήτων
* Πολιτική ελευθερία
* Πολιτιστικές ευκαιρίες

## Υποσημειώσεις


## Βιβλιογραφία
* 
* 
* 
* 
* 
* 
* 
* 

Κατηγορία:Δημογραφία
Κατηγορία:Πληθυσμός
Χοές (άλμπουμ)

**Χοές** είναι ο τίτλος ενός προσωπικού άλμπουμ του μουσικοσυνθέτη και παραγωγού Γιώργου Θεοφάνους. Κυκλοφόρησε στην Κύπρο σε δίσκο ψηφιακής μορφής (CD) από το Ράδιο Πρώτο, στις 29 Μαρτίου 2015, ως  ένθετο της Κυπριακής εφημερίδας Η Η Σημερινή, με αφορμή τη συμπλήρωση 60 χρόνων (1955 - 2015) από την έναρξη του Απελευθερωτικού Αγώνα της ΕΟΚΑ (1955 - 1959).

Το μουσικό έργο «Χοές» αποτελείται από μια σειρά ποιημάτων για τους ήρωες της ΕΟΚΑ που έγραψε η ποιήτρια και πρώην Υπουργός Παιδείας και Πολιτισμού της Κύπρου Κλαίρη Αγγελίδου και μελοποίησε ο Γιώργος Θεοφάνους. Ερμηνεύουν η Μαρινέλλα, ο Κώστας Μακεδόνας και ο Δήμος Αναστασιάδης. Συμμετέχουν ο Γιωργής Τσουρής στις αφηγήσεις, ο μονωδός Ευάγγελος Δρούζας, η Μαρίνα Βερζανλή και πενταμελής χορωδία.  Μέρος των καθαρών εσόδων από τις πωλήσεις των CDs δόθηκαν ως εισφορά στο Μέλαθρον Αγωνιστών της ΕΟΚΑ.

Η παρουσίαση του άλμπουμ πραγματοποιήθηκε στα Φυλακισμένα Μνήματα της Λευκωσίας, στις 27 Μαρτίου 2015. Το παρών τους στην εκδήλωση έδωσαν ο Πρόεδρος της Κυπριακής Δημοκρατίας κ. Νίκος Αναστασιάδης, ο Γενικός Εισαγγελέας κ. Κώστας Κληρίδης, υπουργοί, βουλευτές και εκπρόσωποι πολιτικών κομμάτων της Κύπρου.

## Λίστα Τραγουδιών
# "Φωνές ηρώων" – Μαρινέλλα – 2:32
# "Οι ήρωες" – Μαρινέλλα – 3:06
# "Μάρκος Δράκος (Δυο Δέσποινες)" – Κώστας Μακεδόνας – 4:20
# "Πετράκης Γιάλλουρος (Σημαιοφόρος)" – Κώστας Μακεδόνας – 3:22
# "Αντρέας Παρασκευάς (Η ιστορία του, μικρή)" – Δήμος Αναστασιάδης – 3:08
# "Αντρέας Παναγίδης (Ζεϊμπέκικο)" – Κώστας Μακεδόνας – 3:31
# "Ανδρέας Κάρυος, Ηλίας Παπακυριακού, Φώτης Πίττας, Χρήστος Σαμάρας (Στους Τέσσερις του Αχυρώνα)" – Μαρινέλλα, Κώστας Μακεδόνας – 4:50
# "Μιχαήλ Καραολής (Χάροντας)" – Κώστας Μακεδόνας – 3:08
# "Μιχαλάκης Παρίδης (Ο μεγάλος νεκρός μας)" – Δήμος Αναστασιάδης – 3:09
# "Λουκία Παπαγεωργίου (Μάνα)" – Μαρινέλλα – 4:45
# "Δημητράκης Δημητρίου (Λουλουδάς)" – Μαρίνα Βερζανλή – 3:17
# "Αντρέας Ζάκος (Μπετόβεν)" – Δήμος Αναστασιάδης – 2:35
# "Ευαγόρας Παλληκαρίδης (Εσύ ανέβηκες τα σκαλοπάτια…)" – Κώστας Μακεδόνας – 4:50
# "Δεύτε λάβετε Φως" – Ευάγγελος Δρούζας – 3:22

## Παραπομπές


Κατηγορία:Δισκογραφία του Γιώργου Θεοφάνους
Κατηγορία:Άλμπουμ του 2015
Κατακαλών Κεκαυμένος

μικρογραφία|Απεικόνιση του 1040 της πολιορκίας της Μεσσήνης που υπερασπίστηκε ο Κεκαυμένος
Ο **Κατακαλών Κεκαυμένος** ήταν Βυζαντινός στρατιωτικός και συγγραφέας στα μέσα του 11ου αιώνα.

Ο Κατακαλών Κεκαυμένος γεννήθηκε στην Κολώνεια της Καππαδοκίας, και παρόλο που προφανώς ήταν μέλος της αριστοκρατικής οικογένειας Κατακαλών, σύμφωνα με τον Ιωάννη Σκυλίτζη δεν ήταν αριστοκρατικής καταγωγής. Διακρίθηκε για πρώτη φορά στην σικελική εκστρατεία του Γεωργίου Μανιάκη. Εκεί, ο Κεκαυμένος, με το βαθμό του πρωτοσπαθάριου, διέταξε ένα στρατιωτικό απόσπασμα από το Θέμα Αρμενιακών και οδήγησε την επιτυχή υπεράσπιση της Μεσσήνης από την αραβική επίθεση το 1040.

Το 1043 νίκησε τους Ρως στην επιδρομή τους κατά την αυτοκρατορικής πρωτεύουσας, και ονομάστηκε *βέστης* και άρχοντας των παραδουνάβιων πόλεων. Επί αυτοκράτορα Κωνσταντίνου Θ΄ (1042 έως 1055) είχε μια άκρως επιτυχημένη καριέρα. Υπηρέτησε στην Ανατολή ως δούξ της Ιβηρίας, και έγινε κυβερνήτης της Ανίον, όταν η πόλη προσαρτήθηκε από τη Βυζαντινή Αυτοκρατορία το 1045, και οδήγησε τις τοπικές δυνάμεις στις πρώτες συγκρούσεις με τους Σελτζούκους Τούρκους. Στα τέλη της δεκαετίας του 1040, είχε προαχθεί στη θέση του στρατηλάτη της Ανατολής, και συμμετείχε στην εκστρατεία εναντίον των Πετσενέγκων, ως δεύτερος στην ιεραρχία μετά τον άπειρο στρατιωτικά Νικηφόρο. Κατά τη διάρκεια αυτής της εκστρατείας, τραυματίστηκε σοβαρά. Γύρω στο 1055 διορίστηκε στο διάσημο και ισχυρό αξίωμα του δουκο'ς της Αντιόχειας.

Όταν έγινε αυτοκράτορας ο Μιχαήλ ΣΤ΄ (1056 - 1057) είχε μία καχυποψία με τους εξέχοντες στρατηγούς και τους φέρθηκε άσχημα, ο Κατακαλών ενώ ήταν ήδη *μάγιστρος* του δόθηκε ο τίτλος του *προέδρου* που την απέρριψε. Με τη σειρά του, Κεκαυμένος στήριξε ενεργά την εξέγερση του Ισαακίου Κομνηνού το 1057, και ανταμείφθηκε με τον τίτλο του *κουροπαλάτη*.

Ο Κεκαυμένος έγραψε ένα βιβλίο - αυτοβιογραφία, το οποίο στη συνέχεια χρησιμοποιήθηκε ως κύρια πηγή για τα γεγονότα του 1042-1057 από τον Ιωάννη Σκυλίτζη στη δική του ιστορία. Ως εκ τούτου, η αφήγηση του Σκυλίτζη περιγράφει την καριέρα του με μεγάλη λεπτομέρεια και είναι ιδιαίτερα εγκωμιαστικό για αυτόν και τα επιτεύγματά του. Ο Κατακαλών Κεκαυμένος πιστεύεται ότι είναι ο συγγραφέας του λεγόμενου *"Στρατηγικόν του Κεκαυμένου"*, σύγχρονοι μελετητές απορρίπτουν ότι το έγραψε αυτός αλλά κάποιος με το ίδιο όνομα Κεκαυμένος.

## Παραπομπές


## Πηγές
* 
* 
* 

Κατηγορία:Βυζαντινοί στρατηγοί
Κατηγορία:Βυζαντινοί διοικητές της Αντιόχειας
Κατηγορία:Βυζαντινοί ιστορικοί
Κατηγορία:Κουροπαλάτες
Κατηγορία:Βυζαντινοί δούκες
Κατηγορία:Βυζαντινοί του 11ου αιώνα
Κατηγορία:Πρωτοσπαθάριοι
Κατηγορία:Βυζαντινοί Βέστες
Κατηγορία:Βυζαντινοί Μικρασιάτες
Γιώργος Λυκούδης

Ο **Γιώργος Λυκούδης** είναι Έλληνας πρώην διεθνής πετοσφαιριστής και προπονητής πετοσφαίρισης, ο οποίος γεννήθηκε στην Πυλαία της Θεσσαλονίκης στις 4 Φεβρουαρίου 1964 και αγωνίστηκε ως κεντρικός στην ομάδα του Άρη και του Ολυμπιακού, από το 1978 ως το 1996.

## Καριέρα
Ο Λυκούδης ξεκίνησε την καριέρα του στον Άρη το 1978, σε ηλικία 14 ετών. Μέχρι το 1987 που παρέμεινε στην ομάδα, οι "κίτρινοι" καθιερώθηκαν ως μία από τις τρεις μεγάλες δυνάμεις της ελληνικής πετοσφαίρισης, χωρίς όμως να καταφέρουν να σπάσουν την δυάδα του Παναθηναϊκού και του Ολυμπιακού.

Το καλοκαίρι του 1987, ο Άρης πούλησε τον Λυκούδη και τον πασαδόρο Θανάση Μουστακίδη στον Ολυμπιακό. Με τη νέα του ομάδα,  κατέκτησε έξι συνεχόμενες φορές τον τίτλο του πρωταθλητή, από το 1989 ως το 1994, όπως και τέσσερις φορές τον τίτλο του κυπελλούχου, αφού η συγκεκριμένη διοργάνωση δεν πραγματοποιήθηκε όλες τις χρονιές. Επίσης, το 1996, κατέκτησε με την ομάδα του Ολυμπιακού τον τίτλο του κυπελλούχου Ευρώπης, στην τελευταία του χρονιά με την "ερυθρόλευκη" φανέλα.

Το 1993, και ενώ ήταν ακόμη αθλητής, ο Λυκούδης ξεκίνησε την προπονητική του καριέρα από το γυναικείο τμήμα βόλεϊ του Ολυμπιακού. Το 1996 συνέχισε με την ανδρική ομάδα του Ιωνικού Νικαίας και το 2000 επέστρεψε, ως προπονητής πλέον, στον Άρη, καταλαμβάνοντας την πέμπτη θέση το 2001 και την έβδομη το 2002.

Την επόμενη χρονιά ανέλαβε το ανδρικό τμήμα του Ολυμπιακού, κατακτώντας τον τίτλο του πρωταθλητή, ενώ το 2005 κατέλαβε την δεύτερη θέση χάνοντας στον τελικό του πρωταθλήματος από τον Ηρακλή. Παρ' όλα αυτά, κατέκτησε το δεύτερο ευρωπαϊκό τρόπαιο του συλλόγου, νικώντας στον τελικό την ολλανδική Ορτέκ Νεσελάντε με 3-0.

Την σεζόν 2005-2006, κάθισε στον πάγκο του Απολλώνιου Κερατσινίου για το γυναικείο πρωτάθλημα της Α1 κατηγορίας, κατακτώντας την τέταρτη θέση, ενώ την επόμενη σεζόν τερμάτισε δεύτερος με την ομάδα του Ολυμπιακού. Το καλοκαίρι του 2009, ανέλαβε την τεχνική ηγεσία της Εθνικής Ελλάδος γυναικών και παράλληλα την θέση του προπονητή στην ομάδα του Α.Ο. Μαρκοπούλου.

Το 2014, πήγε στην Πάτρα αναλαμβάνοντας το ανδρικό τμήμα βόλεϊ της Παναχαϊκής, με το οποίο κέρδισε την άνοδο στην Volley League, το 2015.

Το 2016 οδήγησε την ομάδα της Παναχαϊκής στην όγδοη θέση της  Volley League, και το 2017 ανέλαβε την γυναικεία ομάδα του Απόλλων Πατρών στη Pre League  

## Τίτλοι
;Ως αθλητής
* 6 Πρωταθλήματα Ελλάδας: 1989, 1990, 1991, 1992, 1993, 1994
* 4 Κύπελλα Ελλάδας: 1989, 1990, 1992, 1993
* 1 Κύπελλο Ευρωπαϊκής Συνομοσπονδίας: 1996

;Ως προπονητής
* 1 Πρωτάθλημα Ελλάδας: 2003
* 1 Κύπελλο Ευρωπαϊκής Συνομοσπονδίας: 2005

## Παραπομπές


## Πηγές
* ΛΥΚΟΥΔΗΣ ΓΙΩΡΓΟΣ - Greekvolley.com
* Λυκούδης στην εθνική γυναικών και Κόβασιτς στις «μικρές»

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Άρη
Κατηγορία:Πετοσφαιριστές ΟΣΦΠ
Κατηγορία:Προπονητές πετοσφαίρισης Ολυμπιακού Πειραιώς
Κατηγορία:Προπονητές πετοσφαίρισης Άρη
Κατηγορία:Προπονητές Παναχαϊκής
Κουλέπης

Ο **Κουλέπης** ήταν βυζαντινός αξιωματούχος που έδρασε κατά τον 10ο αιώνα στην περιοχή της Συριακής Αντιόχειας. Αναφέρεται ότι ήταν γηγενής εκχριστιανισμένος άραβας που ονομαζόταν *kaleyb*, και πιστεύεται ότι οι απόγονοι του κράτησαν το όνομα Κουλέπης σαν οικογενειακό. 

Ο αυτοκράτορας Ιωάννης Τσιμισκής τον είχε διορίσει *πατρίκιο* και *βασιλικό*, δηλαδή διαχειριστή της βασιλικής περιουσίας, στην Αντιόχεια το 975 και στη Μελιτηνή το 977. Το 977 αναφέρεται ότι ήταν στο υψηλό στρατιωτικό και πολιτικό αξίωμα του Δουξ της Αντιόχειας.

## Παραπομπές


Κατηγορία:Βυζαντινοί διοικητές της Αντιόχειας
Κατηγορία:Βυζαντινοί Πατρίκιοι
Κατηγορία:Βυζαντινοί δούκες
Κατηγορία:Βυζαντινοί του 10ου αιώνα
Βασιλική Ακαδημία Τεχνών της Χάγης

Η **Βασιλική Ακαδημία Τεχνών της Χάγης** (ολλανδικά: *Koninklijke Academie van Beeldende Kunsten*, **KABK**) ιδρύθηκε την 29η Σεπτεμβρίου  1682 και είναι η αρχαιότερη στην Ολλανδία.
## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Μουσεία στην Ολλανδία
Κατηγορία:Χάγη
Λιούμπομιρ Γκάνεφ

Ο **Λιούμπομιρ Γκάνεφ** είναι Βούλγαρος πρώην διεθνής πετοσφαιριστής, ο οποίος γεννήθηκε στο Ρούσε στις 6 Οκτωβρίου 1965 και αγωνίστηκε ως ακραίος σε ομάδες της Ιταλίας και της Βουλγαρίας, όπως και στην ομάδα του Άρη Θεσσαλονίκης, με τον οποίο κατέκτησε το πρωτάθλημα Ελλάδας του 1997.

## Καριέρα
Ο Γκάνεφ ξεκίνησε την καριέρα του στην Ντουνάβ Ρούσε και το 1983 αποφοίτησε από την τοπική γυμναστική σχολή. Το 1985, μεταγράφηκε στην ΤΣΣΚΑ Σόφιας, με την οποία κατέκτησε πέντε συνεχόμενα πρωταθλήματα Βουλγαρίας μέχρι το 1990.

Το καλοκαίρι του 1990 μεταγράφηκε στην ιταλική Αγκριτζέντο, συνεχίζοντας την επόμενη σεζόν στη Μαρκόνι Σπολέτο. Ακολούθησαν τρεις σεζόν με την Κούνεο και το 1995-96 έπαιξε στη Σίο Σπορτ.

Το καλοκαίρι του 1996, ο Γκάνεφ μεταγράφηκε στην ομάδα του Άρη, μετά από μεγάλη προσφορά του μεγαλομέτοχου της ΚΑΕ Άρης, Ζαφείρη Σαμολαδά. Παρά τον ιδιόρρυθμο χαρακτήρα του, ο Γκάνεφ αγαπήθηκε από τους οπαδούς των "κίτρινων" και έπαιξε σημαντικό ρόλο στο να κατακτήσει ο Άρης τον τίτλο του πρωταθλητή για πρώτη φορά στην ιστορία του.

Στην τελευταία χρονιά της πολυετούς καριέρας του, αγωνίστηκε στο πρωτάθλημα της Α2 κατηγορίας της Ιταλίας με τη Νάπολι.

Με την εθνική ομάδα της Βουλγαρίας, αγωνίστηκε από το 1985 ως το 1998, με σπουδαιότερη επιτυχία την τρίτη θέση στο παγκόσμιο πρωτάθλημα του 1986, ενώ το 1990 κατέλαβε την πέμπτη θέση και το 1994 την ένατη.

Μετά το τέλος της αγωνιστικής του καριέρας, ο Γκάνεφ έγινε επιτυχημένος επιχειρηματίας, χαρακτηριζόμενος ο "βασιλιάς του μεθανίου" στη Βουλγαρία όντας ιδιοκτήτης δεκαπέντε σταθμών μεθανίου, με μπάτζετ είκοσι εκατομμυρίων ευρώ ετησίως. Επίσης, υπήρξε παρουσιαστής τηλεοπτικής εκπομπής για την ιταλική τηλεόραση, πρωταγωνίστησε στη βουλγάρικη κωμωδία "*Spanish Fly*" του 1997 και στο "*The Mechanik*" του 2005 με τον Ντολφ Λούντγκρεν.

Είναι διαζευγμένος και έχει δύο γιους, τον Ευθύμ και τον Λιούμπο.

## Τίτλοι
* 5 Πρωταθλήματα Βουλγαρίας: 1986, 1987, 1988, 1989, 1990
* 1 Πρωτάθλημα Ελλάδας: 1997

## Παραπομπές


## Πηγές
* Εξαιρετικό αφιέρωμα στον «Λύκο» Λιούμπομιρ Γκάνεφ
* Ganev Lubomir - Greekvolley.com

Κατηγορία:Βούλγαροι πετοσφαιριστές
Κατηγορία:Πετοσφαιριστές Άρη
Σαντιάγκο Σιέρα

Ο **Σαντιάγκο Σιέρα **(*Santiago Sierra*, γεν. 1966) είναι Ισπανός καλλιτέχνης. Το έργο του διαπραγματεύεται τον τρόπο με τον οποίο πραγματοποιείται η ανθρώπινη εργασία στις καπιταλιστικές κοινωνίες, καθώς και διάφορα πολιτικά θέματα όπως την απομόνωση των κοινωνικών στρωμάτων.     

## Εξωτερικοί σύνδεσμοι
* Guardian: Artist's homemade gas chamber angers Jewish groups
* Guardian: Chamber of horrors
* Guardian: Buried alive
* Official site of Santiago Sierra
* Reference page and artist ranking on Artfacts.net
* Santiago Sierra at NMAC Foundation
* Santiago Sierra on hub_01

## Παραπομπές


Κατηγορία:Ισπανοί καλλιτέχνες
Ότο Πέρες Μολίνα

Ο **Ότο Φερνάντο Πέρες Μολίνα** (Otto Fernando Pérez Molina, γενν. την 1η Δεκεμβρίου 1950) είναι πολιτικός από τη Γουατεμάλα, απόστρατος αξιωματικός του στρατού και πρώην Πρόεδρος της Γουατεμάλας από το 2012 ως το 2015. Κατήλθε ως υποψήφιος με το Πατριωτικό Κόμμα  (*Partido Patriota*), έχασε τις προεδρικές εκλογές του 2007, όμως επικράτησε στις προεδρικές εκλογές του 2011. Στη διάρκεια της δεκαετίας του ΄90, προτού ασχοληθεί με την πολιτική, υπηρέτησε ως διευθυντής της στρατιωτικής υπηρεσίας πληροφοριών, προεδρικός επιτελάρχης επί προεδρίας του Ραμίρο ντε Λεόν Κάρπιο και ως ανώτερος αντιπρόσωπος του στρατού για τις ειρηνευτικές συνθήκες της Γουατεμάλας.Στη διάρκεια της προεδρίας του, ανάμεσα στις δραστηριότητές του ήταν ένα αμφιλεγόμενο κάλεσμα για τη νομιμοποίηση των ναρκωτικών. 

Στις 2 Σεπτεμβρίου 2015, έπειτα από σωρεία καταγγελιών και έχοντας αρθεί η ασυλία του από το Κογκρέσο μία ημέρα νωρίτερα, ο Πέρες υπέβαλε την παραίτησή του από πρόεδρος. Συνελήφθη στις 3 Σεπτεμβρίου 2015.

## Παραπομπές


Κατηγορία:Πρόεδροι της Γουατεμάλας
Νικόλαος Ιντζές

Ο **Νικόλαος Ιντζές** (1920 - 6 Οκτωβρίου 1963) του Χαραλάμπους και της Ελισάβετ, ήταν Έλληνας δικηγόρος και πολιτικός. Διετέλεσε βουλευτής Σερρών με το Κόμμα Φιλελευθέρων, την ΕΠΕΚ και τελευταία με την Ένωση Κέντρου.

## Βιογραφία
Γεννήθηκε στο Μεταλλείο του Λευκού Όρους του Πόντου, ( Ακ Νταγ Ματέν) 

από όπου ήλθε ως πρόσφυγας. Εγκαταστάθηκε με τους γονείς του στο Στρυμονοχώρι Σιντικής Σερρών. Το 1937 εγκαταστάθηκε ως μαθητής Γυμνασίου στην Αθήνα, όπου σπούδασε  Πολιτικές Επιστήμες στην Πάντειο και Νομικά στο ΕΚΠΑ. Εργάστηκε ως δικηγόρος  από την ηλικία των 29 ετών.
Ήταν παντρεμένος με την Ιωάννα Πετροπούλου Ιντζέ και απέκτησαν έναν γιο, το Χαράλαμπο.Εξελέγη βουλευτής για πρώτη φορά το 1951 σε ηλικία μόλις 31 ετών. 
## Πολιτική σταδιοδρομία
Ήταν για πρώτη φορά υποψήφιος βουλευτής  το 1950 με το Κόμμα των Φιλελευθέρων. Εξελέγη για πρώτη φορά βουλευτής Σερρών με την ΕΠΕΚ το 1951, στη συνέχεια με τη Φιλελεύθερη Δημοκρατική Ένωση (ΦΙ.Δ.Ε.) το 1956, το Κόμμα Φιλελευθέρων το 1958 και με την Ένωση Κέντρου το 1961.

Απεβίωσε από καρκίνο στην Αθήνα σε ηλικία 43 ετών το 1963. Η κηδεία του έγινε από το Πρώτο Νεκροταφείο Αθηνών στις 7 Οκτωβρίου και την παρακολούθησαν ο αρχηγός της Ένωσης Κέντρου, Γεώργιος Παπανδρέου, ο Σοφοκλής Βενιζέλος και άλλοι. Ο αδερφός του, Βασίλειος Ιντζές εξελέγη επίσης βουλευτής Σερρών (είχε μπει τιμητικά στο ψηφοδέλτιο του κόμματος στη θέση του αποβιώσαντα αδερφού του) με την Ένωση Κέντρου και αργότερα με το ΠΑΣΟΚ.

## Παραπομπές


Κατηγορία:Βουλευτές Σερρών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με την Ένωση Κέντρου
Ρόδος (αποσαφήνιση)

Η ονομασία **Ρόδος** μπορεί να αναφέρεται στα παρακάτω:

; Γεωγραφία
* Ρόδος - νησί των Δωδεκανήσων.
* Ρόδος (πόλη) - πρωτεύουσα και μεγαλύτερη πόλη του παραπάνω νησιού.
* Δήμος Ρόδου - δήμος του προαναφερθέντος νησιού.

; Μυθολογία
* Ρόδος (μυθολογία) - πρόσωπο της ελληνικής μυθολογίας.

; Αθλητισμός
* Α.Σ. Ρόδος - αθλητικός σύλλογος.

; Πλοία
* Ρόδος Ι (τορπιλοβόλο) - παροπλισμένο πλοίο του Ελληνικού Πολεμικού Ναυτικού
* Ρόδος ΙΙ (αρματαγωγό) - πλοίο του Ελληνικού Πολεμικού Ναυτικού
NGC 6520

To **NGC 6520** είναι ανοικτό σμήνος στον αστερισμό του Τοξότη.

## Αναφορές

## Εξωτερικοί σύνδεσμοι
* 

6520
Κατηγορία:Τοξότης (αστερισμός)
Κατηγορία:Ανοικτά σμήνη
NGC 6522

Ο **NGC 6522** είναι σφαιρωτό σμήνος στον αστερισμό του Τοξότη. Τον ανακάλυψε ο Ουίλιαμ Χέρσελ (William Herschel) στις 24 Ιουνίου 1784. Βρίσκεται στην περιοχή του ουρανού που είναι γνωστή ως παράθυρο του Baade. Πιθανότατα πρόκειται για το παλαιότερο αστρικό σμήνος του Γαλαξία μας, με ηλικία μεγαλύτερη των δώδεκα δισεκατομμυρίων ετών.

## Παραπομπές


## Αναφορές

## Εξωτερικοί σύνδεσμοι
* 

6522
Κατηγορία:Τοξότης (αστερισμός)
Κατηγορία:Σφαιρωτά σμήνη
NGC 5068

Ο **[[Νέος Γενικός Κατάλογος|NGC]] 5068** σπειροειδής γαλαξίας στον αστερισμό του Παρθένου. Απέχει περίπου 22 εκατομμύρια έτη φωτός και έχει διάμετρο άνω των 45.000 ετών φωτός.

## Παραπομπές


## Αναφορές
* 

## Εξωτερικοί σύνδεσμοι
* 

5068
Κατηγορία:Σπειροειδείς γαλαξίες
Κατηγορία:Παρθένος (αστερισμός)
46400
Προκριματική Φάση Κυπέλλου Εθνών Αφρικής 2017

Στην **Προκριματική Φάση Κυπέλλου Εθνών Αφρικής 2017** θα αποφασιστεί ποιες ομάδες θα συμμετάσχουν στην τελική φάση του Κυπέλλου Εθνών Αφρικής 2017 το οποίο θα διοργανώσει η Γκαμπόν.
Συνολικά 16 ομάδες θα συμμετάσχουν στην τελική φάση της διοργάνωσης ενώ στα προκριματικά θα συμμετάσχουν 52 ομάδες (συμπεραλαμβανομένης της Γκαμπόν η οποία θα δώσει φιλικά παιχνίδια καθώς έχει ήδη προκριθεί στην τελική φάση ως διοργανώτρια).

## Βαθμολογία
Για την παρακάτω βαθμολογία, οι ομάδες έχουν βαθμολογηθεί σύμφωνα με την εμφάνιση τους, στο προηγούμενο Παγκόσμιο Κύπελλο και την εμφάνισή τους στα 3 τελευταία Κύπελλα Εθνών Αφρικής και τους προκριματικούς τους γύρους.

## Φάση Ομίλων

### Πρόγραμμα Αγώνων

### 1ος Όμιλος

### 2ος Όμιλος

### 3ος Όμιλος

### 4ος Όμιλος

### 5ος Όμιλος

### 6ος Όμιλος

### 7ος Όμιλος

### 8ος Όμιλος

### 9ος Όμιλος
Η Γκαμπόν κληρώθηκε σε αυτόν τον όμιλο για να δώσει μόνο φιλικά παιχνίδια με τις υπόλοιπες 3 ομάδες καθώς ως διοργανώτρια της τελικής φάσης έχει ήδη προκριθεί στο Κύπελλο Εθνών Αφρικής 2017.

### 10ος Όμιλος

### 11ος Όμιλος

### 12ος Όμιλος

### 13ος Όμιλος

## Κατάταξη ομάδων στην 2η θέση

Οι 2 καλύτερες δεύτερες πρόκρινονται απευθείας στην τελική φαση του Κυπέλλου Εθνών Αφρικής 2017.

{|
|-
|

## Πηγές
* https://en.wikipedia.org/wiki/2017_Africa_Cup_of_Nations_qualification
* Επίσημος ιστότοπος της διοργάνωσης

## Δείτε Επίσης
Κύπελλο Εθνών Αφρικής 2017

2017
NGC 6124

Το **[[Νέος Γενικός Κατάλογος|NGC]] 6124** είναι ανοικτό σμήνος στον αστερισμό του Σκορπιού το οποίο απέχει 1.860 έτη φωτός. Το ανακάλυψε ο Νικολά Λουί ντε Λακάιγ (Nicolas Louis de Lacaille) το 1751. Πρόκειται για μεγάλο και φωτεινό σχηματισμό, 125 άστρα του οποίου είναι ορατά.

## Παραπομπές


## Αναφορές
* 

## Εξωτερικοί σύνδεσμοι
* 

6124
Κατηγορία:Ανοικτά σμήνη
Κατηγορία:Σκορπιός (αστερισμός)
Κατηγορία:Αντικείμενα Caldwell
Συνθήκη του Λονδίνου (1915)

Η **Συνθήκη του Λονδίνου 1915** (ιταλικά: *Patto di Londra*), ήταν μυστική συμφωνία μεταξύ της Τριπλής Αντάντ και της Ιταλίας, που υπογράφηκε στο Λονδίνο στις 26 Απριλίου 1915 από το Ηνωμένο Βασίλειο, τη Γαλλία, τη Ρωσική αυτοκρατορία, και το Βασίλειο της Ιταλίας. Παρά την αντίθεση της πλειοψηφίας των Ιταλών που επιθυμούσαν την ουδετερότητα, η Ιταλία βάσει της συνθήκης ένωσε τις δυνάμεις της με τους συμμάχους κατά της Αυστροουγγαρίας τον Μάιο του ίδιου έτους.

Σύμφωνα με τη συνθήκη, η Ιταλία ήταν υποχρεωμένη να εγκαταλείψει την Τριπλή Συμμαχία και να ενωθεί με την Τριπλή Αντάντ. Επίσης, όφειλε να κηρύξει πόλεμο εναντίον της Γερμανίας και της Αυστροουγγαρίας σε ένα μήνα (τούτο συνέβη κατά της Αυστροουγγαρίας σε ένα μήνα, αλλά μόλις το 1916 εναντίον της Γερμανίας). Θεωρώντας βέβαιη τη νίκη κατά της Γερμανίας και των συμμάχων της, η Τριπλή Αντάντ υποσχέθηκε στην Ιταλία την προσάρτηση εδαφών στο τέλος του πολέμου. Βάσει της συνθήκης οι συμμαχικές δυνάμεις εκχώρησαν στην Ιταλία την πλήρη κυριαρχία επί της Λιβύης και επί των Δωδεκανήσων καθώς και ζώνη επιρροής στη Μικρά Ασία.

## Η υπαναχώρηση των συμμάχων
Παρά τη συμφωνία των Συμμάχων οι όροι της συνθήκης προκάλεσαν στη συνέχεια προβλήματα στη Διάσκεψη Ειρήνης των Παρισίων το 1919. Οι ιταλικές εδαφικές απαιτήσεις περιλάμβαναν τις γιουγκοσλαβικές περιοχές που βρίσκονταν τότε υπό την επικυριαρχία της Αυστροουγγαρίας και αυτό σήμαινε πως η Ιταλία έπρεπε να διαπραγματευτεί τα μελλοντικά σύνορά της με δύο από τους συμμάχους της, τη Σερβία και το Μαυροβούνιο. Η Ιταλία αρνήθηκε τη διαπραγμάτευση αλλά συμφώνησε τελικά με τις διαπραγματεύσεις υπό την πίεση του προέδρου των ΗΠΑ Γούντροου Ουίλσον. Τελικά η Ιταλία έλαβε το Τρεντίνο, την Τεργέστη, (το γερμανόφωνο) Νότιο Τιρόλο και την Ίστρια. Έχασε ωστόσο τη Δαλματία, όπως και το Φιούμε. Το ίδιο έγινε για τα αποικιακά εδάφη στην Αφρική ή την Ασία και για την Αλβανία. Οι εθνικιστές υποστήριξαν ότι η Ιταλία είχε πέσει θύμα ληστείας από τα νόμιμα κέρδη της.

## Σημειώσεις παραπομπές


Κατηγορία:Συνθήκες του Α΄ Παγκοσμίου Πολέμου
Εταιρεία Μεγάλα Σπαθιά

Η Εταιρεία **Μεγάλα Σπαθιά**, (κινεζικά: 大刀 會?, πινγίν: *Dàdāo Huì*) ήταν μια παραδοσιακή ομάδα αυτοάμυνας αγροτών, διαδεδομένη κυρίως στη Βόρεια Κίνα κατά τη διάρκεια της δυναστείας των Τσινγκ που διακρίθηκε για το θάρρος τους. Συγκροτήθηκε από τοπικές ομάδες των μικροϊδιοκτητών και των κολίγων που οργανώθηκαν για να υπερασπιστούν τα χωριά από ληστές, πολέμαρχους, φοροεισπράκτορες και αργότερα κομμουνιστές και Ιάπωνες.

## Γενικά
Η Εταιρεία φέρεται να ιδρύθηκε στις αρχές της δεκαετίας του 1890 από τον Λίου Σιντουάν, ο οποίος έζησε στον νομό Τσαοτσόου στη νοτιοδυτική Σαντούνγκ. Οι Μεγάλοι Διδάσκαλοι των ομάδων αυτών υποστήριζαν πως τα μέλη τους διατηρώντας πίστη στη θεία ανταμοιβή δικαίων αιτημάτων μετά από εκπαίδευση συνδυάζοντας αναπνοή κίνηση και ταχύτητα και χρήση μαγικών βοτάνων έμεναν άτρωτα σε σφαίρες. Τόσο τα Μεγάλα Σπαθιά, όσο και οι Ερυθρές Λόγχες ή Δόρατα είχαν λάβει μέρος στην Εξέγερση των Μπόξερ στην βόρεια Κίνα το 1900. Κατά τη διάρκεια των τριών πρώτων δεκαετιών του 20ού αιώνα, πολλοί Κινέζοι αγρότες μετανάστευσαν στις βορειοανατολικές επαρχίες Σαντούνγκ και Χεμπέι όπου οι πυγμάχοι είχαν τη μεγαλύτερη επιρροή, λόγω της αναταραχής τόσο εκ της μετανάστευσης στην βορειοανατολική Κίνα όσο και για να ξεφύγουν από το χάος που επικρατούσε βορειότερα στη Μαντζουρία.

Το 1927, όταν η κυβέρνηση Φενγκτιάν επέβαλε σκληρούς φόρους στις περιοχές της κορεατικής παραμεθορίου τα Μεγάλα Σπαθιά οργάνωσαν εκτεταμένες κινητοποιήσεις και αντιδράσεις. Τον Ιανουάριο του 1928, η Εταιρεία επαναστάτησε ενάντια στην κυβέρνηση Φενγκτιάν, όπου και κατέλαβε την πόλη Τονγκχουά για ένα μικρό χρονικό διάστημα. Κατά τη διάρκεια της εξέγερσης αυτής τα Μεγάλα Σπαθιά έγιναν σεβαστά και αποδεκτά από τους χωρικούς βλέποντας να μένουν στο πλευρό τους ενάντια στις κυβερνητικές καταχρήσεις και του πολέμαρχου Τσανκ Τσο-λιν.

Εν όψει δε της ιαπωνικής εισβολής στην Μαντζουρία το 1931, αυτή η παραδοσιακή μορφή της λαϊκής αυτοάμυνας αναβίωσε. Αυτές οι κοινωνίες σύντομα αποτέλεσαν μέρος του εθελοντικού στρατού ενάντια στην ιαπωνική δημιουργία του Μαντσουκούο το 1932 και αργότερα στις εκστρατείες για ειρήνευση.

Γενικά η δράση των Μεγάλων Σπαθιών γοήτευε την εποχή εκείνη τον κάθε απροστάτευτο και αδικημένο και η εθελοντική ένταξη των νέων ήταν μεγάλη Πολύ αργότερα ορισμένα μέλη της οργάνωσης αυτής είχαν απορροφηθεί από το κινεζικό Κόκκινο Στρατό κατά τη διάρκεια του Β΄ Σινο-ιαπωνικού πολέμου και από τον Λαϊκό Απελευθερωτικό Στρατό του αργότερα Κινεζικού εμφύλιου πολέμου.

Το 1953, το Κομμουνιστικό Κόμμα της Κίνας ξεκίνησε μια εκστρατεία καταστολής εναντίον των διαφόρων Χουέι-Τάο-Μεν («Κοινωνίες-τρόποι-Αδελφότητες») και την εξάλειψη τους από την ηπειρωτική Κίνα. Μερικά από τα παρακλάδια τους έχουν επανεμφανιστεί, κυρίως από διάφορους οπαδούς που ζουν στο εξωτερικό.

Κατηγορία:Ιστορία της Κίνας
Κατηγορία:Εξέγερση των Μπόξερ
Γκέρχαρντ Ράινχαρντ

Ο **Γκέρχαρντ Ράιχναρντ **(4 Μαΐου 1916 – 22 Αυγούστου 1989) ήταν Ανατολικογερμανός πολιτικός, και αγωνιστής της Γερμανικής αντίστασης κατά του Ναζισμού.

## Ζωή και έργο
Ο Ράινχαρντ γεννήθηκε στο Βερντάου της Γερμανίας. Γεννήθηκε σε μια οικογένεια εργαζομένων στην κλωστοϋφαντουργία, και ο ίδιος έμαθε την τέχνη του κλειδαρά, τελειώνοντας την εκπαίδευσή του με την παραδοσιακή περιπλάνηση τεχνίτη διερχόμενος από διάφορες χώρες της Ευρώπης, μεταξύ των οποίων τη Γαλλία, την Ελβετία και την Αυστρία. Το 1930, εντάχθηκε στη Συμμαχία Νέων Κομμουνιστών της Γερμανίας.

Αφού οι Ναζί κατέλαβαν την εξουσία το 1933, ο Ράινχαρντ άρχισε να δραστηριοποιείται στη γερμανική αντίσταση. Συνελήφθη και το 1936, καταδικάστηκε σε ποινή φυλάκισης στο Ζούχτχαους στο Βαλντχάιμ της Σαξονίας. Εργάστηκε ως μηχανικός στο Βερντάου μεταξύ 1939 και 1942, όταν αναγκάστηκε να πολεμήσει στην 999η Ελαφρά Αφρικανική Μεραρχία, ένα ποινικό τάγμα. Το 1943, λιποτάκτησε και πήγε να πολεμήσει με τους Έλληνες αντάρτες ως μέρος της Αντιφασιστικής Επιτροπής για μια Ελεύθερη Γερμανία στην Ελλάδα, την οποία συνίδρυσε με τον Φαλκ Χάρνακ. Αργότερα, έγινε ο εκπρόσωπός της στην ΙΓ΄ Μεραρχία του ΕΛΑΣ. Έγινε καπετάνιος στον ΕΛΑΣ πριν πάει στη Γιουγκοσλαβία, όπου έγινε αξιωματικός στο Δεύτερο Αυστριακό Τάγμα Ελευθερίας του Τρίτου Γιουγκοσλαβικού Στρατού.

Επέστρεψε στη Γερμανία το καλοκαίρι του 1945 και το 1946, έγινε μέλος του Σοσιαλιστικού Κόμματος Ενότητας. Εργάστηκε στο Υπουργείο Γης και Δασών, τμήματος του Υπουργείου Εσωτερικών. Το 1961, έγινε ο Γραμματέας της Κεντρικής Επιτροπής της Jugendweihe. Αργότερα, έγινε ο Γραμματέας της κεντρικής ηγεσίας των Επιτροπών των Αντιφασιστικών Αντιστασιακών Αγωνιστών.

## Παραπομπές


## Πηγές
* *Strafdivision 999: Erlebnisse und Berichte aus dem antifaschistischen Widerstandskampf*. Deutscher Militärverlag, Berlin (1965), p.&nbsp;332 
* Andreas Herbst et al. (Ed.): *So funktionierte die DDR*. Volume 3: *Lexikon der Funktionäre*. Rowohlt, Reinbek (1994), p.&nbsp;271 
* Gerd-Rüdiger Stephan et al. (Ed.): *Die Parteien und Organisationen der DDR. Ein Handbuch*. Dietz, Berlin (2002), p.&nbsp;1060 

Κατηγορία:Γερμανοί πολιτικοί
Κατηγορία:Μέλη του ΕΛΑΣ

Κατηγορία:Γερμανοί αντιστασιακοί
Κατηγορία:Ανατολικογερμανοί
Κατηγορία:Αντιφασίστες
Σανλούκαρ δε Μπαραμέδα

Το **Σανλούκαρ δε Μπαραμέδα** (ισπανικά: Sanlúcar de Barrameda) είναι δήμος και πόλη που βρίσκεται στην επαρχία του Κάδιθ στην Ανδαλουσία της Ισπανίας. Το 2014 είχε 67.385 κατοίκους. Ως οικιστικός πυρήνας ανάγεται στην εποχή των Ταρτήσιων και του φοινικικού αποικισμού. Αναδείχθηκε ωστόσο ιδιαίτερα μετά την καστιλιανική κατάκτηση κατά τα τέλη του 13ου αιώνα, όταν και δόθηκε στον καστιλιανό ευγενή Γκουθμάν τον Καλό, ιδρυτή του πανίσχυρου οίκου της Μεδίνα Σιδόνια. Είναι έδρα του ομώνυμου αρχείου. Είναι χτισμένο στη νότια όχθη των εκβολών του ποταμού Γουαδαλκιβίρ.

## Ιστορία

Από εδώ ξεκίνησε ο Μαγγελάνος το ταξίδι του για να βρει ένα δυτικό πέρασμα προς τις Ινδίες, στις 20 Σεπτεμβρίου του 1519 , με 5 πλοία και περίπου 250 άτομα.  Στις 6 Σεπτεμβρίου 1522 η αποστολή αυτή έλαβε τέλος με την επιστροφή στο ίδιο λιμάνι ενός απο τα πέντε πλοία ( το Victoria) και με μόλις 18 άτομα.  Είχε ολοκληρωθεί ο περίπλους της γης.

## Παραπομπές



Κατηγορία:Πόλεις της Ισπανίας
Μορόν ντε λα Φροντέρα

Το **Μορόν ντε λα Φροντέρα** (στα ισπανικά: Morón de la Frontera) είναι δήμος και πόλη που βρίσκεται στην επαρχία της Σεβίλλης στην Ανδαλουσία. Ως πόλη ανάγεται στον οικισμό που υπήρχε ήδη από την προϊστορία στο χώρο του σημερινού κάστρου της. Οι Ρωμαίοι αποκαλούσαν την πόλη *Maurorum*, λόγω της παρουσιάς κατοίκων από την βόρεια Αφρική. Με την κατάκτηση της Κοιλάδας του Γουαδαλκιβίρ από τον Φερδινάνδο Γ΄ της Καστίλης στα μέσα του 13ου αιώνα, η αραβική πολίχνη *Mawrur* έλαβε τον επιθετικό προσδιορισμό «de la Frontera» ('του συνόρου') λόγω της εγγύτητας των συνόρων με το Εμιράτο της Γρανάδα. Η σύγχρονη ιστορία της κυριαρχείται από την παρουσία της ομώνυμης αεροπορικής βάσης, που από το 1953 χρησιμοποιείται από τις ΗΠΑ.

## Παραπομπές


Κατηγορία:Δήμοι της επαρχίας της Σεβίλλης
Εστέπα

Η **Εστέπα** (στα ισπανικά: Estepa) είναι δήμος και πόλη που βρίσκεται στην επαρχία της Σεβίλλης στην Ανδαλουσία. Είναι γνωστή ως το «Μπαλκόνι της Ανδαλουσίας». Στη ρωμαϊκή εποχή κοντά στη σημερινή πόλη βρισκόταν η πολίχνη της *Ostippo*. Μεταξύ 16ου και 17ου αιώνα η πόλη γνώρισε ακμή κάτω από την καθοδήγηση των Μαρκήσιων της Εστέπα.

Το ελαιόλαδο που παράγεται στη φυσική επαρχία της Εστέπα, τη Νότια Οροσειρά της Σεβίλλης, είναι Προστατευόμενης Ονομασίας Προέλευσης. Πολύ γνωστά είναι και τα mantecados της περιοχής, που είναι επίσης προϊόντα ΠΟΠ.

## Παραπομπές


Κατηγορία:Δήμοι της επαρχίας της Σεβίλλης
Λόρα δελ Ρίο

Η **Λόρα δελ Ρίο** (στα ισπανικά: Lora del Río) είναι δήμος και κωμόπολη που βρίσκεται στην επαρχία της Σεβίλλης στην Ανδαλουσία. Στη ρωμαϊκή εποχή στο χώρο της σημερινής κωμόπολης υπήρχε η ρωμαϊκή Axati. 

## Παραπομπές


Κατηγορία:Δήμοι της επαρχίας της Σεβίλλης
Βιγιακαρίγιο

Το **Βιγιακαρίγιο** (ισπανικά: *Villacarrillo*) είναι δήμος και κωμόπολη που βρίσκεται στην επαρχία της Χαέν στην Ανδαλουσία. Η κωμόπολη ανάγεται στο αραβικό φρούριο και τον οικισμό που το περιέβαλε που επόπτευε την ευρύτερη πεδιάδα.

Παραδοσιακή οικονομική δραστηριότητα της φυσικής επαρχίας των Λας Μπίγιας είναι η καλλιέργεια της ελιάς και η παραγωγή ελαιόλαδου. 

## Η φυσική επαρχία των Λας Μπίγιας
left|thumb|Μια από τις πύλες του ιστορικού πυρήνα του Ιθνατοράφ.
Το Βιγιακαρίγιο είναι το κέντρο της φυσικής επαρχίας των Λας Μπίγιας. Αντίθετα με το Βιγιακαρίγιο, η γειτονική Ιθνατοράφ είναι ο οικισμός με τη μεγαλύτερη ιστορία και αρκετά απομεινάρια του αραβικού παρελθόντος.

## Παραπομπές


Κατηγορία:Δήμοι της επαρχίας της Χαέν
Καθόρλα

Η **Καθόρλα** (στα ισπανικά: *Cazorla*) είναι δήμος και κωμόπολη που βρίσκεται στην επαρχία της Χαέν στην Ανδαλουσία. Στη ρωμαϊκή εποχή η ομώνυμη οροσειρά ήταν γνωστή ως *Mons Argentarum* λόγω της παρουσίας κοιτασμάτων αργύρου. Μετά την κατάκτηση της επαρχίας της από τον Φερδινάνδο Γ΄ της Καστίλλης στα μέσα του 13ου αιώνα, η Καθόρλα έγινε το κέντρο μιας σειράς από φρούρια που λειτουργούσαν ως συνοριακά φυλάκια μεταξύ της Καστίλης και του Εμιράτου της Γρανάδα.

Η συνοριακή αυτή δομή ονομάστηκε *Adelantamiento de Cazorla*. Περιέκλυε τα χωριά γύρω από τον Άνω Γουαδαλκιβίρ και είχε ως κύριους πυρήνες της την Καθόρλα και την Κεσάδα. Ως έδαφος ανήκε την Αρχιεπισκοπή του Τολέδο που είχε τον πλήρη έλεγχό της τόσο σε θέματα διοίκησης όσο και σε στρατιωτικά θέματα.

Το ελαιόλαδο που παράγεται στην φυσική επαρχία της Οροσειράς της Καθόρλα είναι Προστατευόμενης Ονομασίας Προέλευσης.

## Η φυσική επαρχία της οροσειράς της Καθόρλα
Η Καθόρλα είναι το σημαντικότερο αστικό κέντρο της φυσικής επαρχίας της οροσειράς της Καθόρλα, γνωστής και ως φυσικής επαρχίας του Άνω Γουαδαλκιβίρ. Πέραν της Καθόρλα αξιοπρόσεκτο χωριό είναι η Κεσάδα, στα όρια του οποίου πηγάζει ο Γουαδαλκιβίρ.

## Παραπομπές


Κατηγορία:Δήμοι της επαρχίας της Χαέν
Χόδαρ

Το **Χόδαρ** (στα ισπανικά: Jódar) είναι δήμος και κωμόπολη που βρίσκεται στην επαρχία της Χαέν στην Ανδαλουσία. Κάτω από την αραβική εξουσία αναδείχθηκε σε σημαντική πολίχνη της Χαέν, με σημαντική παραγωγή ελαιόλαδου. 

## Η φυσική επαρχία της Οροσειράς της Μάχινα
Το Χόδαρ είναι το κέντρο της φυσικής επαρχίας της Οροσειράς της Μάχινα. Το ελαιόλαδο που παράγεται στην φυσική επαρχία είναι Προστατευόμενης Ονομασίας Προέλευσης. Τη φυσική επαρχία τη διασχίζουν οι ποταμοί Γουαδαλκιβίρ και ο παραπόταμός του Ελάσσων Γουαδιάνα.

## Παραπομπές


Κατηγορία:Δήμοι της επαρχίας της Χαέν
Λινάρες

Το **Λινάρες** (στα ισπανικά: Linares) είναι δήμος και πόλη που βρίσκεται στην επαρχία της Χαέν στην Ανδαλουσία. Στη ρωμαϊκή εποχή κοντά στη σημερινή πόλη βρισκόταν η ιβηρική, και μετέπειτα ρωμαϊκή, Castulo, πρωτεύουσα της Ορητανίας. Η σημερινή πόλη εξελίχθηκε μόνο μετά τον 19ο αιώνα, βάσει της βιοτεχνικής και μεταλλευτικής παραγωγής (μόλυβδος). Σήμερα είναι μια πόλη μεσαίου μεγέθους με σταθερούς ρυθμούς ανάπτυξης, όντας το κύριο βιομηχανικό κέντρο της επαρχίας της Χαέν.

## Η φυσική επαρχία της Οροσειράς Μορένα της Χαέν
Το Λινάρες είναι το κέντρο της φυσικής επαρχίας της Οροσειράς της Μορένα της Χαέν. Στη φυσική επαρχία εντοπίζονται τρεις σημαντικές τοποθεσίες:

Η πρώτη είναι το χωριό Μπαϊλέν, όπου έλαβε χώρα η πρώτη ήττα των γαλλικών στρατευμάτων κατά τη διάρκεια της κατοχής της Ισπανίας από τον Ναπολέοντα το 1808.

Η δεύτερη είναι το έτερο χωριό Καρολίνα, που ιδρύθηκε από τον Κάρολο Γ΄ στα πλαίσια των εν τέλει αποτυχημένων προσπάθειών του να επανεμφυσίσει ζωή στα ακατοίκητα όρη μεταξύ της Ανδαλουσίας και της Καστίλης-Λα Μάντσα.

Η τρίτη είναι η τοποθεσία Νάβας ντε Τολόσα, όπου του 1212 έλαβε χώρα η αποφασιστική νίκη των χριστιανών εναντίον των Αλμοραβιδών, που άνοιξε το δρόμο για την ενσωμάτωση της Κάτω Ανδαλουσίας στο Στέμμα της Καστίλης και του Βασιλείου της Βαλένθια στο Στέμμα της Αραγώνας στα πλαίσια της Χριστιανικής ανακατάκτησης της Ιβηρικής.

Στα όρια της κομάρκας με την Καστίλη Λα Μάντσα βρίσκεται το περίφημο πέρασμα Ντεσπενιαπέρος (*Despeñaperros*), που παραδοσιακά χώριζε την Ανδαλουσία από το κεντρικό ιβηρικό οροπέδιο.

## Παραπομπές


Κατηγορία:Δήμοι της επαρχίας της Χαέν
Μπέας δε Σεγούρα

Το **Μπέας δε Σεγούρα** (στα ισπανικά: Beas de Segura) είναι δήμος και κωμόπολη που βρίσκεται στην επαρχία της Χαέν στην Ανδαλουσία. Στο όρια του δήμου βρίσκονται διάσπαρτοι διάφοροι αρχαιολογικοί χώροι που αποδεικνύουν την κατοίκιση του χώρου ήδη από την παλαιολιθική περίοδο. Κάτω από την καρχηδονιακή και ρωμαϊκή εξουσία, από εκεί περνούσε η οδός που συνέδεε την *Castulo* (κοντά στο Λινάρες) με την Καρθαγένη. Δείγματα αυτού του γεγονότος είναι η ρωμαϊκή γέφυρα που σώζεται κοντά στη σημερινή κωμόπολη. Ως οικισμός ωστόσο ανάγεται στην αραβική εποχή. Επί βασιλείας Φίλιππου Β΄ είχε 4.500 κατοίκους που εκμεταλεύονταν τον αγροτικό πλούτο της επαρχίας, που μέχρι και σήμερα επικεντρώνεται στην παραγωγή ελαιόλαδου. Το ελαιόλαδο που παράγεται στη φυσική επαρχία της Οροσειράς του Σεγούρα έχει δική του Προστασία Ονομασίας Προέλευσης.

## Η φυσική επαρχία της Οροσειράς του Σεγούρα
Η φυσική επαρχία της Οροσειράς του Σεγούρα παίρνει το όνομά της από τον ομώνυμο ποταμό που πηγάζει στα ανατολικά της και εκβάλλει στη Μεσόγειο στη Βαλενθιανική Κοινότητα. Είναι ενταγμένη στο φυσικό πάρκο της Οροσειράς της Καθόρλα, του Σεγούρα και των Λας Μπίγιας. 

## Παραπομπές


Κατηγορία:Δήμοι της επαρχίας της Χαέν
Σαντιστέβαν δελ Πουέρτο

Το **Σαντιστέβαν δελ Πουέρτο** (στα ισπανικά: Santisteban del Puerto) είναι δήμος και κωμόπολη που βρίσκεται στην επαρχία της Χαέν στην Ανδαλουσία. Στα όρια του δήμου εντοπίζονται τα σπήλαια του Απολινάριο και της Μορθιγίγια (Cuevas de Apolinario y la Morciguilla). Οι Ίβηρες ονόμαζαν τον οικισμό Ilucia, οι Ρωμαίοι Ilugo ενώ από τους Βησιγότθους και μετά το όνομα της πολίχνης πήρε τη σημερινή του μορφή (San Esteban, Άγιος Στέφανος). 

## Η φυσική επαρχία της Κομητείας της Χαέν
Το Σαντιστέβαν δελ Πουέρτο είναι το κέντρο της φυσικής επαρχίας της Κομητείας της Χαέν, την οποία διασχίζει ο ποταμός Γουαδαλιμάρ.

## Παραπομπές


Κατηγορία:Δήμοι της επαρχίας της Χαέν
Αντούχαρ

Το **Αντούχαρ** (στα ισπανικά: Andújar) είναι δήμος και πόλη που βρίσκεται στην επαρχία της Χαέν στην Ανδαλουσία. Στη στο χώρο της σημερινής πόλης υπήρξε η ιβηρική Isturgi που είχε εμπορικές επαφές με διάφορες γειτονικές πόλεις και εθνότητες όπως την Ταρτησσό. Με την καστιλιανική κατάκτηση το 1230 πέρασε υπό τον έλεγχο των ταγμάτων του Καλατράβα και του Αγίου Ιακώβου. 

Σήμερα είναι μία από τις «αγροτοπόλεις» της Ανδαλουσίας καθώς λειτουργεί ως αστικό κέντρο μιας αγροτικής ενδοχώρας.

## Παραπομπές


Κατηγορία:Δήμοι της επαρχίας της Χαέν
Ποθοβλάνκο

Το **Ποθοβλάνκο** (στα ισπανικά: Pozoblanco) είναι δήμος και κωμόπολη που βρίσκεται στην επαρχία της Κόρδοβα στην Ανδαλουσία. Είναι μια πρόσφατα χτισμένη κωπόπολη καθώς από την χριστιανική κατάκτηση της Κάτω Ανδαλουσίας μέχρι τον 19ο αιώνα δεν είχε ξεχωριστό χαρακτήρα παρά ανήκε στην κοινότητα των Επτά Πεδρότσες. 

## Παραπομπές


Κατηγορία:Δήμοι της επαρχίας της Κόρδοβας
Λουθένα

Η **Λουθένα** (ισπανικά: *Lucena*) είναι ο δεύτερος σημαντικότερος δήμος και πόλη της επαρχίας της Κόρδοβας στην Ανδαλουσία. Το όνομά της προέρχεται από τα εβραϊκά (אלי הושענא, *Eli ossana*, 'ο Θεός να μας φυλάει') καθώς υπήρξε η πόλη με τη μεγαλύτερη συγκέντρωση εβραίων της Αλ-Άνταλους μέχρι την εισβολή των Αλμοαδών το 1148. 

Σήμερα είναι η δεύτερη σημαντικότερη πόλη της επαρχίας μετά την Κόρδοβα. Το ελαιόλαδο που παράγεται στην φυσική επαρχία της Υποβαιτικής είναι Προστατευόμενης Ονομασίας Προέλευσης.

## Παραπομπές


Κατηγορία:Δήμοι της επαρχίας της Κόρδοβας
Λέπε

Η **Λέπε** (ισπανικά: Lepe) είναι δήμος και πόλη που βρίσκεται στην επαρχία της Ουέλβα στην Ανδαλουσία. Αποτελεί τη δεύτερη μεγαλύτερη πόλη της επαρχίας. Ιστορικά η πόλη ανάγεται στα αραβικά χρόνια, όταν και αναπτύχθηκε υπό την ονομασία της Labb. Μετά την καστιλιανική κατάκτηση ανήκε στον οίκο της Μεδίνα Σιδόνια μαζί με το γειτονικό Αγιαμόντε. Λόγω του μεγάλου σεισμού του 1755, γνωστού ως σεισμού της Λισαβόνας, που κατέστρεψε μεγάλο μέρος της αρχιτεκτονικής της κληρονομιάς, σήμερα απουσιάζουν από την πόλη κτίρια ιδιαίτερου ενδιαφέροντος.

## Παραπομπές


Κατηγορία:Πόλεις της Ισπανίας
Ερρίκος Τομπάζης

Ο **Ερρίκος Τομπάζης** ήταν Έλληνας πολιτικός και επιχειρηματίας.

## Βιογραφικά στοιχεία

Ήτνα γιος του Μανόλη Τομπάζη, κτηματία και γόνου της οικογένειας Τομπάζη. Παππούς του ήταν ο Ιάκωβος Τομπάζης. Διατηρούσε σημαντικές εκτάσεις και μεταλλευτικές επιχειρήσεις στην Εύβοια. Εξελέγη βουλευτής Εύβοιας στις εκλογές του 1912. 

## Αναφορές


Κατηγορία:Έλληνες επιχειρηματίες
Κατηγορία:Βουλευτές Ευβοίας
Κατηγορία:Οικογένεια Τομπάζη
Αραθένα

Η **Αραθένα** (ισπανικά: Aracena) είναι δήμος και κωμόπολη που βρίσκεται στην επαρχία της Ουέλβα στην Ανδαλουσία. Ο πρώτος σημαντικός οικιστικός της πυρήνας ιδρύθηκε κατά την πρώτη χιλιετία π.Χ. με αφορμή την παρουσία μετάλλων στην ευρύτερη περιοχή του ποταμού Τίντο. Η κατάκτηση από την Καστίλης στα μέσα του 13ου αιώνα μετέτρεψε το εκεί χωριό σε συνοριακό φυλάκιο μεταξύ της Καστίλης και της Πορτογαλίας. Σημαντικό τουριστικό αξιοθέατο είναι το κοντινό Σπήλαιο των Θαυμάτων (Gruta de las Maravillas). 

## Παραπομπές


Κατηγορία:Δήμοι της επαρχίας της Ουέλβα
Πάλμα δελ Ρίο

Η **Πάλμα ντελ Ρίο** (στα ισπανικά: *Palma del Río*) είναι δήμος και κωμόπολη που βρίσκεται στην επαρχία της Κόρδοβας στην Ανδαλουσία. Από τη ρωμαϊκή εποχή στα όρια του σημερινού δήμου εντοπίζονται βιοτεχνίες παραγωγής αγγείων ενώ στις αρχές του 20ού αιώνα η κωμόπολη έγινε γνωστή ως κέντρο των μασόνων της Κοιλάδας του Γουαδαλκιβίρ.

Λίγο πιο έξω από την κωμόπολη ο ποταμός Χενίλ εκβάλλει στον Γουαδαλκιβίρ.

## Παραπομπές


Κατηγορία:Δήμοι της επαρχίας της Κόρδοβας
Πουέντε Χενίλ

Το **Πουέντε Χενίλ** (ισπανικά: *Puente Genil*, δηλαδή «γέφυρα του ποταμού Χενίλ») είναι δήμος και πόλη που βρίσκεται στην επαρχία της Κόρδοβας στην καρδιά της Ανδαλουσίας. Ως οικισμός ιδρύθηκε μετά την καστιλιανική κατάκτηση στα μέσα του 13ου αιώνα. Σήμερα λειτουργεί ως το αστικό κέντρο της αγροτικής της ενδοχώρας.

## Παραπομπές


Κατηγορία:Δήμοι της επαρχίας της Κόρδοβας
Πάλμα δελ Κοντάδο

Η **Πάλμα δελ Κοντάδο** (ισπανικά: La Palma del Condado) είναι δήμος και πόλη που βρίσκεται στην επαρχία της Ουέλβα στην Ανδαλουσία. Χαρακτηρίζεται από μια μεγάλη οινοπαραγωγική παράδοση.

## Παραπομπές


Κατηγορία:Δήμοι της επαρχίας της Ουέλβα
Νουέβο Τσάγρες

Το **Νουέβο Τσάγρες** (ισπανικά: *Nuevo Chagres*, ισπανική προφορά ΔΦΑ: [ˈnweβo ˈtʃaɣɾes]) είναι παραθαλάσσια πόλη στην επαρχία Κολόν του Παναμά και η πρωτεύουσα της Περιφέρειας Τσάγρες. Ο πληθυσμός του από το 1990 ήταν 327 κατοίκων και είχε έναν πληθυσμό 499 κατοίκων από το 2010.

Η πόλη πήρε το όνομά της από το ιστορικό οικισμό του Τσάγρες, ο οποίος βρίσκεται περίπου 130 χλμ στα βορειοδυτικά, στις εκβολές του ποταμού Τσάγρες. Αν και ο ποταμός ήταν έξω από το αρχικό όριο της Ζώνης Διώρυγας του Παναμά, εκείνο το όριο επεκτάθηκε το 1916 για να συμπεριλάβει τις εκβολές του ποταμού Τσάγρες. Η πόλη του Τσάγρες ερημώθηκε έπειτα, και οι προηγούμενοι κάτοικοι του μεταφέρθηκαν στο Νουέβο Τσάγρες.

## Παραπομπές


Κατηγορία:Πόλεις του Παναμά